شەفەق نیوز/ دەسەی ئاسایش و وەرگری لە پەرلەمان عراق، ئمڕوو شەممە، لێدوان لەبان مەترسیەگان لە پەلامارداین باڵیۆزخانەی ئەمریکا لە ناوچەی خەزڕا لە بەغداد دا لە خۆپیشاندانەگان لایەنگرەیل باڵە چەکدارەگان ک بڕیار کە سوو یەکشەممە دەسکەێدە پی.
گاتع رکابی ئەندام دەسەگە ئەرا ئاژانس شەفەق نیوز وت: هیچ مەترسییگ نییە لە پەلامارداین باڵیۆزخانەی ئەمەریکا لە خۆپیشاندانەگان لایەنگرەیل باڵە چەکدارەگان ئەرا سوو یەکشەممە گ، ودیاریکرد ک خۆپیشاندانەرەگە تۆڕەیی لە کوشتن سولەیمانی و موهەندس نشان دەێد.
رکابی دیارکرد ک بڵاوبوین ئەمنیە گەورەگە لە ناوچەی خەزڕا وناوچەبل نزیکی، ئەرا یەکەم ساڵیاد کوشتنەگە تیەێد، و هەمیش لە نزیکەوبوین جەژن پۆلیس عراق، و ئاماژە کرد لە ئاهەنگ گەورەیە وەو رووژە ک کوسایەتیەیلیگ ئەمنی و سەربازی ئامادەی بوون، ک پشتدەسەی ئەمنی خوازێد.
